Mexicana de Aviación

Mexicana de Aviación  (tunnetaan myös Mexicana) oli Meksikon toiseksi suurin lentoyhtiö Aeroméxicon jälkeen. Se oli myös maailman neljänneksi vanhin lentoyhtiö alankomaalaisen KLM:n, kolumbialaisen Aviancan ja australialaisen Qantasin jälkeen, ollen perustettu vuonna 1921.

Mexicanalla oli reittikohteita Karibialla, Pohjois-, Keski- ja Etelä-Amerikassa.

Mexicana liittyi Star Allianceen vuonna 2001. Vuonna 2004 Mexicanan täytyi erota Star Alliancesta, koska se luopui code sharing -yhteistyöstä United Airlinesin kanssa aloittaakseen yhteistyön American Airlinesin kanssa. Huhtikuussa 2008 ilmoitettiin, että Mexicana liittyi Oneworld-allianssiin vuoden 2009 aikana. Tarkka liittymispäivä oli 10. marraskuuta 2009. Mexicana erosi Oneworldista elokuussa 2012, koska yhtiö lopetti toimintansa.

Epäonnistuttuaan uusissa rahoitusjärjestelyissä Mexicana lopetti lentotoiminnan 27. elokuuta 2010.

Laivasto 

Yhtiön laivasto elokuussa 2010:
Boeing 767-300ER 2 kpl
Boeing 767-200ER 2 kpl
Airbus A320-200 30 kpl
Airbus A319-100 25 kpl
Airbus A318-100 10 kpl

Aiheesta muualla 

Meksikolaiset lentoyhtiöt
Kansalliset lentoyhtiöt
Entiset lentoyhtiöt